แฟนหนูฉี่เป็นเลือดมาประมาณ1เดือนแล้ว และมีอาการปวดท้อง(ปวดจนลุกไม่ได้) เขาเคยใส่ท่อ...ที่กรวยไต(ไม่แน่ใจ)แล้วไม่ได้เอาท่อนี้ออกจนถึงทุกวันนี้ เมื่อตอนเย็นวานนี้เขามีอาเจียนเป็นเลือดด้วย อยากทราบว่าควรทำอย่างไรในตอนนี้
สวัสดีค่ะ การวินิจฉัยที่เป็นไปได้-ท่อปัสสาวะอักเสบ ซึ่งจริงๆเกิดได้น้อยในเพศชาย แต่ถ้าเป็นผู้ที่เคยมีประวัติใส่สายสวนปัสสาวะมาก่อน เกิดได้บ่อยค่ะ-กระเพาะปัสสาวะหรือกรวยไตอักเสบ อาจเกิดจากการเคยใส่สายสวนปัสสาวะเ่ช่นกัน มักมีอาการปวดหน่วงท้องน้อย หรือมีไข้ร่วมด้วย-มีนี่ิวในทางเดินปัสสาวะ-ปัสสาวะเป็นเลือดจากสาเหตุอื่นเช่น มีการแข็งตัวของเลือดที่ผิดปกติในร่างกาย รับประทานยาละลายลิ่มเลือดอยู่ ซึ่งอาจอธิบายว่าทำไมถึงมีอาเจียนเป็นเลือดด้วยแนะนำกลับไปพบแพทย์ที่เคยรักษา หรือไปพบแพทย์ทั่วไปเพื่อประเมินอาการเบื้องต้นก่อนว่าเข้าได้กับโรคในกลุ่มใดมากที่สุด ให้นำประวัติการรักษาและยาที่รับประทานไปให้แพทย์ดูด้วยนะคะ แพทย์อาจต้องเจาะเลือด ตรวจปัสสาวะ หรือทำอัลตราซาวน์หน้าท้องเพื่อหาสาเหตุต่อไปค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานอาหารอ่อนๆ ถ้าปวดท้องสามารถรับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้ ควรไปพบแพทย์ได้เลยนะคะ เพราะการปัสสาวะเป็นเลือดและอาเจียนเป็นเลือดนั้นผิดปกติแน่นอน ถ้าเลือดออกมากจนซีดหรือเพลียควรรีบไปค่ะ